Manza: NATO e përkushtuar ndaj Kosovës - me gjithë sfidat e mëdha nëpër botë
Zëvendësndihmësi i Sekretarit të Përgjithshëm të NATO-s, John Manza, tha të hënën se aleanca është e përkushtuar ndaj Kosovës dhe Ballkanit perëndimorë, ndërsa tërhoqi vërejtjen në përpjekjet e Rusisë për ndërhyrje në rajon.
Zëvendësndihmësi i Sekretarit të Përgjithshëm të NATO-s për Operacione, John Manza, tha të hënën se Kosova dhe vendet e Ballkanit perëndimor mbeten përparësi për aleancën e NATO-s. Ai i bëri këto komente në një konferencë me titull “NATO dhe Ballkani Perëndimor” e organizuar nga Qendra e Kosovës për Studime të Sigurisë. Zoti Manza tha se me gjithë sfidat të cilat po përballet aleanca e NATO-s në mbarë botën, ajo mbetet e përkushtuar ndaj misionit të saj në Kosovë. tha ai. Zoti Manza tha se NATO po përballet me kërkesa të mëdha për të siguruar mbrojtjen e aleatëve në lindje të Evropës, në luftën e Afganistanit dhe në luftën kundër Shtetit Islamik dhe të gjitha këto sfida, sipas tij, po e rëndojnë aleancën e NATO-s. tha ai duke nënvizuar se është shumë e vështirë, por megjithatë, aleatët e NATO-s janë pajtuar për të vazhduar mbështetjen për Kosovën. Zoti Manza tha se ndërhyrja ruse në Ballkan është vërejtur më së miri në Mal të Zi. Ai tha se Rusia po provon që nëpërmjet mediave dhe sulmeve kibernetike të ndikojë edhe në Ballkanin Perëndimor. Ai u bëri thirrje autoriteteve në Kosovë që të rrisin masat për të parandaluar këtë ndërhyrje. tha zoti Manza. Zoti Manza tha se çështja e ndryshimit të mandatit të Forcës së Sigurisë së Kosovës duhet të bëhet nëpërmjet ndryshimeve kushtetuese, ndërsa bëri thirrje që për këtë çështje të mos ngutet sepse një gjë e tillë sipas tij mund të prishë edhe marrëdhëniet e tanishme me aleancën. tha ai duke nënvizuar se një transformim i shpejtë do të shkatërronte bashkëpunimin e krijuar dhe se sipas tij, aleatët e NATO-s janë duke e ndjekur me shumë kujdes këtë çështje. Zëvendësndihmësi i Sekretarit të Përgjithshëm të NATO-s për Operacione, John Manza gjatë ditës është takuar edhe me përfaqësuesit e institucioneve të vendit dhe atyre ndërkombëtare.